《上元观灯纪事》
宋代·宋祁

泛膏闻旧典，秉烛嗣芳辰。
霞破初迎月，林寒即让春。
钧天移帝乐，北斗下城闉。
匝地沈香燎，浮空罗袜尘。
并珂驰宝铰，分幰鹜彫轮。
忽去腾夷路，还来竞要津。
酒胡矜酎美，梅额衒妆新。
谁见甘泉畤，昏祠遂至晨。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。